ট্রান্সট্রোমারের নোবেল অর্জন সম্পর্কে সুইডিশ অ্যাকাডেমির সেক্রেটারি পিটার ইংলাড বলেছেন ‘...মহৎ সব প্রশ্ন নিয়ে, মৃত্যু, ইতিহাস, স্মৃতি আর প্রকৃতি নিয়ে তিনি লিখেছেন।’ মজার ব্যাপার, ১৯৯৩ থেকে প্রতিবছর তিনি মনোনীত হয়ে আসছিলেন নোবেল পুরস্কারের জন্যে। তাঁর উল্লেখযোগ্য গ্রন্থ দ্য হাফ-ফিনিশড হ্যাভেন (১৯৬২), উইন্ডোজ অ্যান্ড স্টোনস (১৯৬৬), ফর দ্য লিভিং অ্যান্ড দ্য ডেড (১৯৯১), দ্য গ্রেট এনিগমা (২০০৪)। ট্রান্সট্রোমার নিজেই ইংরেজিতে অনুবাদ করেছেন তাঁর কবিতা। ভাষান্তরিত প্রথম তিনটি কবিতা নেয়া হয়েছে সেই অনুবাদ থেকে। শেষেরটি স্কটল্যান্ডের কবি রবিন রবার্টসনের ইংরেজি তরজমা থেকে নেয়া।